# OBČINA KAMNIK

**ŽUPAN**

Glavni trg 24

1240 Kamnik

Številka: 410-51/2024

Datum: 2. 12. 2024

**OBČINSKI SVET**

**OBČINE KAMNIK**

|  |  |
| --- | --- |
| ZADEVA: | **PREDLOG ODLOKA O PRORAČUNU OBČINE KAMNIK ZA LETO 2025 – DRUGA OBRAVNAVA** |

|  |  |
| --- | --- |
| PREDLAGATELJ: | Matej Slapar, župan Občine Kamnik |
| POROČEVALCI: | Marija Kos, podsekretarka – pomočnica vodje oddelka za področje finančnega poslovanja  Bogomira Skvarča Jesenšek – direktorica občinske uprave  Maja Sušnik, podsekretarka – vodja Oddelka za premoženjsko pravne in splošne zadeve  Timotej Štritof, podsekretar – vodja Oddelka za gospodarske dejavnosti, gospodarske javne službe in finance  Katarina Vegel, podsekretarka – vodja Oddelka za družbene dejavnosti  dr. Marija Tadeja Ježek, podsekretarka – vodja Oddelka za urejanje prostora  Boris Ravbar, podsekretar – vodja Oddelka za razvoj in investicije  Tomaž Zabavnik, poveljnik občinskega štaba civilne zaščite Kamnik  Lidija Božič, višja svetovalka za proračun in zaključni račun |
| PRAVNA OSNOVA: | 29. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US), 29. člen Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZfisP, 96/15 – ZIPRS1617, 13/18, 195/20 – odl. US, 18/23-ZDU-1O in 76/23) in 17. člen Statuta Občine Kamnik (Uradni list RS, št. 50/15, 20/17, 61/19 in 92/22) |
| NAMEN: | Obravnava in sprejem |

PREDLOG SKLEPA:

Občinski svet Občine Kamnik sprejme Odlok o proračunu Občine Kamnik za leto 2025.

|  |  |
| --- | --- |
|  |  |

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US), 29. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZfisP, 96/15 – ZIPRS1617, 13/18, 195/20 – odl. US, 18/23-ZDU-1O in 76/23; v nadaljevanju: ZJF) in 17. člena Statuta Občine Kamnik (Uradni list RS, št. 50/15, 20/17, 61/19 in 92/22) je Občinski svet Občine Kamnik na \_\_\_. seji dne \_\_\_\_\_\_ sprejel

**ODLOK**

**o proračunu Občine Kamnik za leto 2025**

1. SPLOŠNA DOLOČBA

**1. člen**

(vsebina odloka)

S tem odlokom se za Občino Kamnik za leto 2025 določajo proračun, postopki izvrševanja proračuna ter obseg zadolževanja in poroštev občine in javnega sektorja na ravni občine (v nadaljnjem besedilu: proračun).

2. VIŠINA SPLOŠNEGA DELA PRORAČUNA IN STRUKTURA POSEBNEGA DELA PRORAČUNA

**2. člen**

(sestava proračuna in višina splošnega dela proračuna)

V splošnem delu proračuna so prikazani prejemki in izdatki po ekonomski klasifikaciji do ravni kontov.

Splošni del proračuna se na ravni podskupin kontov določa v naslednjih zneskih:

v eurih

# A. BILANCA PRIHODKOV IN ODHODKOV

|  |  |
| --- | --- |
| Skupina/Podskupina kontov | Proračun leta 2025 |
| I. SKUPAJ PRIHODKI (70+71+72+73+74+78) | 51.958.039 |
| TEKOČI PRIHODKI (70+71) | 29.274.857 |
| 70 DAVČNI PRIHODKI | 25.624.397 |
| 700 Davki na dohodek in dobiček | 22.279.286 |
| 703 Davki na premoženje | 2.874.711 |
| 704 Domači davki na blago in storitve | 470.400 |
| 71 NEDAVČNI PRIHODKI | 3.650.460 |
| 710 Udeležba na dobičku in dohodki od premoženja | 2.482.310 |
| 711 Takse in pristojbine | 30.000 |
| 712 Globe in druge denarne kazni | 70.000 |
| 713 Prihodki od prodaje blaga in storitev | 76.800 |
| 714 Drugi nedavčni prihodki | 991.350 |
| 72 KAPITALSKI PRIHODKI | 210.000 |
| 720 Prihodki od prodaje osnovnih sredstev | 190.000 |
| 722 Prihodki od prodaje zemljišč in neopredmetenih sredstev | 20.000 |
| 73 PREJETE DONACIJE | 1.600 |
| 730 Prejete donacije iz domačih virov | 1.600 |
| 74 TRANSFERNI PRIHODKI | 22.295.926 |
| 740 Transferni prihodki iz drugih javnofinančnih institucij | 21.592.022 |
| 741 Prejeta sredstva iz državnega proračuna iz sredstev  proračuna Evropske unije in iz drugih držav | 703.904 |
| 78 PREJETA SREDSTVA IZ EVROPSKE UNIJE IN IZ DRUGIH DRŽAV | 175.656 |
| 787 Prejeta sredstva od drugih evropskih institucij in iz drugih držav | 175.656 |
|  |  |
| II. SKUPAJ ODHODKI (40+41+42+43) | 59.007.648 |
| 40 TEKOČI ODHODKI | 8.649.233 |
| 400 Plače in drugi izdatki zaposlenim | 2.189.851 |
| 401 Prispevki delodajalcev za socialno varnost | 337.580 |
| 402 Izdatki za blago in storitve | 5.034.482 |
| 403 Plačila domačih obresti | 496.000 |
| 409 Rezerve | 591.320 |
| 41 TEKOČI TRANSFERI | 15.665.191 |
| 410 Subvencije | 222.550 |
| 411 Transferi posameznikom in gospodinjstvom | 9.081.556 |
| 412 Transferi nepridobitnim organizacijam in ustanovam | 1.340.915 |
| 413 Drugi tekoči domači transferi | 5.020.170 |
| 42 INVESTICIJSKI ODHODKI | 33.722.014 |
| 420 Nakup in gradnja osnovnih sredstev | 33.722.014 |
| 43 INVESTICIJSKI TRANSFERI | 971.210 |
| 431 Inv.transferi pravnim in fiz.osebam, ki niso pror.uporabniki | 503.110 |
| 432 Investicijski transferi proračunskim uporabnikom | 468.100 |
|  |  |
| III. PRORAČUNSKI PRESEŽEK OZ. PRIMANJKLJAJ (I.-II.) | -7.049.609 |
|  |  |
| **B. RAČUN FINANČNIH TERJATEV IN NALOŽB** |  |
|  |  |
| Skupina/Podskupina kontov | Proračun leta 2025 |
| IV. PREJETA VRAČILA DANIH POSOJIL IN PRODAJA KAPITALSKIH DELEŽEV (750+751) | 0 |
| 75 PREJETA VRAČILA DANIH POSOJIL IN PRODAJA KAPITALSKIH DELEŽEV | 0 |
| 750 Prejeta vračila danih posojil | 0 |
| 751 Prodaja kapitalskih deležev | 0 |
| V. DANA POSOJILA IN POVEČANJE KAPITALSKIH  DELEŽEV (440+441) | 272.657 |
| 44 DANA POSOJILA IN POVEČANJE FINANČNIH NALOŽB | 272.657 |
| 440 Dana posojila | 0 |
| 441 Povečanje finančnih naložb | 272.657 |
| VI. PREJETA MINUS DANA POSOJILA IN SPREMEMBE  KAPITALSKIH DELEŽEV (IV.-V.) | -272.657 |
| **C. RAČUN FINANCIRANJA** |  |
| Skupina/Podskupina kontov | Proračun leta 2025 |
| VII. ZADOLŽEVANJE (500) | 2.880.000 |
| 50 ZADOLŽEVANJE | 2.880.000 |
| 500 Domače zadolževanje | 2.880.000 |
| VIII. ODPLAČILA DOLGA (550) | 893.334 |
| 55 ODPLAČILA DOLGA | 893.334 |
| 550 Odplačila domačega dolga | 893.334 |
| IX. POVEČANJE (ZMANJŠANJE) SREDSTEV NA RAČUNIH  (I.+IV.+VII.-II.-V.-VIII.) | -5.335.600 |
| X. NETO ZADOLŽEVANJE (VII.-VIII.) | 1.986.666 |
| XI. NETO FINANCIRANJE (VI.+X.-IX.) | 7.049.609 |
| STANJE SREDSTEV NA RAČUNIH DNE 31.12. PRETEKLEGA LETA | 5.335.600 |

9009 Splošni sklad za drugo 5.335.600

Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na konte, določene s predpisanim kontnim načrtom.

Posebni del proračuna do ravni proračunskih postavk – kontov in načrt razvojnih programov sta prilogi k temu odloku in se objavita na spletni strani Občine Kamnik.

Načrt razvojnih programov sestavljajo projekti.

3. POSTOPKI IZVRŠEVANJA PRORAČUNA

**3. člen**

(izvrševanje proračuna)

V tekočem letu se izvršuje proračun tekočega leta.

Proračun se izvršuje skladno z določbami zakona, ki ureja javne finance in podzakonskimi predpisi, izdanimi na njegovi podlagi, in tega odloka.

Proračun se izvršuje na ravni proračunske postavke-konta.

Za izvrševanje proračuna je odgovoren župan Občine Kamnik.

**4. člen**

(namenski prihodki in odhodki proračuna)

Namenski prihodki proračuna so poleg prihodkov, določenih v prvem stavku prvega odstavka 43. člena ZJF in prvem odstavku 80. člena ZJF, tudi:

1. prihodki požarne takse, ki se prenesejo Gasilski zvezi Kamnik oziroma prostovoljnim gasilskim društvom za nakup gasilske zaščitne in reševalne opreme;
2. prihodki od najemnine za infrastrukturo (vodovod, kanalizacija, CČN), ki se namenijo za infrastrukturo na področju vodooskrbe ter čiščenja in odvajanja odpadnih voda;
3. koncesijska dajatev za trajnostno gospodarjenje z divjadjo, ki se nameni za trajnostno gospodarjenje z divjadjo;
4. prihodki krajevnih skupnosti, ki se uporabijo za namene, določene v finančnem načrtu posamezne krajevne skupnosti;
5. pristojbina za vzdrževanje gozdnih cest, ki se nameni za vzdrževanje gozdnih cest;
6. turistična taksa, ki se uporabi za namene, določene v zakonu, ki ureja razvoj turizma.

Če so namenski prihodki vplačani v proračun v manjšem obsegu, kot so načrtovani v sprejetem proračunu občine, občina prevzema in plačuje obveznosti samo v višini dejansko vplačanih oziroma razpoložljivih prejemkov.

Če so namenski prihodki vplačani v proračun v večjem obsegu, kot so načrtovani v sprejetem proračunu občine, občina prevzema in plačuje obveznosti samo v višini načrtovanih pravic porabe v sprejetem proračunu občine.

**5. člen**

(prerazporejanje pravic porabe)

Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna za leto izvrševanja.

O prerazporeditvah pravic porabe v posebnem delu proračuna med posameznimi proračunskimi postavkami odloča župan na predlog vodje notranje organizacijske enote, kjer je potrebno sredstva povečati. Župan lahko na predlog za finance pristojnega organa občine v okviru posamezne proračunske postavke prerazporeja sredstva med posameznimi konti oziroma ekonomskimi nameni proračunske porabe.

Pravice porabe se na posamezni proračunski postavki s prerazporeditvijo lahko spremenijo za največ 40 % oziroma do 100.000 eurov v posameznem primeru. Na proračunski postavki 4503 – zimska akcija na lokalnih in nekategoriziranih cestah ter 6601 – odprava posledic naravnih in drugih nesreč se sredstva lahko prerazporedijo brez omejitev. Brez omejitev se lahko prerazporejajo tudi sredstva med proračunskimi postavkami, ki so vključene v podprogram 23029002 Posebni programi pomoči v primerih nesreč in so financirane iz dodeljenih državnih sredstev za odpravo posledic naravne nesreče 4. 8. 2023 (proračunske postavke 6645, 6646, 6647, 6648, 6649 in 6650).

Župan s polletnim poročilom o izvrševanju proračuna in z zaključnim računom proračuna poroča občinskemu svetu o prerazporeditvah pravic porabe sredstev in v bilancah proračuna prikaže veljavni proračun za leto 2025.

V finančnem načrtu krajevne skupnosti odloča o prerazporeditvah med proračunskimi postavkami oziroma med posameznimi nameni znotraj proračunske postavke predsednik krajevne skupnosti.

**6. člen**

(odpiranje novih proračunskih postavk in kontov)

Župan lahko med izvrševanjem proračuna odpre novo proračunsko postavko, če so izpolnjeni pogoji iz 32. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24), ki se na podlagi drugega odstavka 1. člena navedenega pravilnika smiselno uporablja tudi za občine.

Sredstva za plačilo obveznosti, ki niso bile načrtovane ali niso bile načrtovane v zadostnem obsegu, se lahko začasno zagotovijo tudi iz sredstev splošne proračunske rezervacije (42. člen ZJF), če obseg sredstev na tej proračunski postavki to dopušča.

Pri pripravi rebalansa proračuna se dodeljena sredstva razporedijo v finančni načrt neposrednega proračunskega uporabnika.

V okviru že odprte proračunske postavke se lahko odpre nov konto. Pravice porabe na novem kontu se zagotovijo z razporeditvijo v okviru proračunske postavke ali s prerazporeditvijo iz druge proračunske postavke.

**7. člen**

(največji dovoljeni obseg prevzetih obveznosti v breme proračunov prihodnjih let)

Neposredni uporabnik lahko v tekočem letu za projekte, ki so vključeni v veljavni načrt razvojnih programov, odda javno naročilo za celotno vrednost projekta, če so zanj načrtovane pravice porabe na proračunskih postavkah v sprejetem proračunu.

Skupni obseg prevzetih obveznosti neposrednega uporabnika za investicijske odhodke in investicijske transfere (podskupini kontov 420 in 430), ki bodo zapadle v plačilo v prihodnjih letih, ne sme presegati 50 % pravic porabe v sprejetem finančnem načrtu neposrednega uporabnika, od tega:

1. v letu 2026 največ 40 % pravic porabe in
2. v prihodnjih letih skupaj največ 10 % pravic porabe.

Skupni obseg prevzetih obveznosti neposrednega uporabnika za blago in storitve in za tekoče transfere (skupini kontov 40 in 41), ki bodo zapadle v plačilo v letu 2026, ne sme presegati 25 % pravic porabe v sprejetem finančnem načrtu neposrednega uporabnika.

Omejitve iz prejšnjega odstavka tega člena ne veljajo za prevzemanje obveznosti z najemnimi pogodbami, razen če na podlagi teh pogodb lastninska pravica preide oziroma lahko preide iz najemodajalca na najemnika, in prevzemanje obveznosti za pogodbe za dobavo elektrike, telefona, vode, komunalnih storitev in drugih storitev, potrebnih za operativno delovanje neposrednih uporabnikov ter prevzemanje obveznosti za pogodbe, ki se financirajo iz namenskih sredstev EU, namenskih sredstev finančnih mehanizmov in sredstev drugih donatorjev.

Prevzete obveznosti iz drugega in tretjega odstavka tega člena se načrtujejo v finančnem načrtu neposrednega uporabnika in načrtu razvojnih programov.

**8. člen**

(potrjevanje investicijske dokumentacije in spreminjanje načrta razvojnih programov)

Župan lahko potrjuje investicijsko dokumentacijo do višine 450.000 eurov brez DDV.

Župan lahko spreminja vrednost projektov v načrtu razvojnih programov v mejah, ki jih omogočajo prerazporeditve. Spremembe vrednosti projektov, ki presegajo možnosti zagotovitve sredstev s prerazporeditvami župana, se v proračun uvrščajo z rebalansom proračuna.

Župan lahko uskladi naziv projekta in vire financiranja z investicijsko dokumentacijo.

Župan lahko brez omejitev prerazporeja sredstva med posameznimi projekti (vrednostno in terminsko), ki so vključeni v podprogram 23029002 Posebni programi pomoči v primerih nesreč in so financirani iz dodeljenih državnih sredstev za odpravo posledic naravne nesreče 4. 8. 2023.

Župan lahko brez omejitev prerazporeja sredstva med posameznimi projekti (vrednostno in terminsko), ki so vključeni v podprogram 23029002 Posebni programi pomoči v primerih nesreč in so financirani iz dodeljenih državnih sredstev za odpravo posledic naravne nesreče 27. 10. 2023.

Župan lahko brez omejitev prerazporeja sredstva med posameznimi projekti (vrednostno in terminsko), ki so vključeni v podprogram 23029002 Posebni programi pomoči v primerih nesreč in so financirani iz dodeljenih državnih sredstev za obnovo gozdnih cest po poplavah 4. 8. 2023.

**9. člen**

(proračunski skladi)

Proračunski skladi so:

* proračunska rezerva, oblikovana po ZJF,
* rezervni sklad za stanovanjsko področje, oblikovan na podlagi Stanovanjskega zakona,
* sklad za financiranje investicij v Osnovno šolo Toma Brejca in Osnovno šolo Frana Albrehta, ustanovljen na podlagi Odloka o ustanovitvi proračunskega sklada za financiranje investicij v Osnovno šolo Toma Brejca in Osnovno šolo Frana Albrehta (Uradni list RS, št. 122/07),
* sklad za pokriti bazen, ustanovljen na podlagi Odloka o ustanovitvi proračunskega sklada za pokriti bazen (Uradni list RS, št. 15/14),
* sklad za ureditev prostorov GRS Kamnik, ustanovljen na podlagi Odloka o ustanovitvi proračunskega sklada za ureditev prostorov GRS Kamnik (Uradni list RS, št. 15/14),
* sklad za športne objekte v občini Kamnik, ustanovljen na podlagi Odloka o ustanovitvi proračunskega sklada za športne objekte v občini Kamnik (Uradni list RS, št. 44/19 in 139/20),
* sklad za dokapitalizacijo družbe Velika planina, d. o. o., ustanovljen na podlagi Odloka o ustanovitvi proračunskega sklada za dokapitalizacijo družbe Velika planina, d. o. o. (Uradni list RS, št. 3/21) in
* sklad za delovanje svetniških skupin oziroma samostojnih svetnikov, ustanovljen na podlagi Odloka o ustanovitvi proračunskega sklada za delovanje svetniških skupin oziroma samostojnih svetnikov (Uradni list RS, št. 3/21).

**10. člen**

(proračunska rezerva)

Na podlagi 49. člena ZJF se v proračunu občine zagotavljajo sredstva za proračunsko rezervo, ki deluje kot proračunski sklad.

Sredstva proračunske rezerve se uporabljajo za financiranje izdatkov za odpravo posledic naravnih nesreč, kot so potres, poplava, zemeljski plaz, snežni plaz, visok sneg, močan veter, toča, žled, pozeba, suša, množični pojav nalezljive človeške, živalske ali rastlinske bolezni, druge nesreče, ki jih povzročijo naravne sile in ekološke nesreče.

V sredstva proračunske rezerve se izloča del skupno doseženih letnih prejemkov proračuna v višini, ki je določena s proračunom, vendar največ do višine 1,5 % prejemkov proračuna.

O uporabi sredstev proračunske rezerve za namene iz drugega odstavka 49. člena ZJF in drugega odstavka tega člena odloča župan in o tem poroča občinskemu svetu v polletnem poročilu o izvrševanju proračuna in v zaključnem računu proračuna.

Občina bo v letu 2025 izločila v proračunsko rezervo dodatna sredstva v višini 330.000 eurov.

**11. člen**

(splošna proračunska rezervacija)

Na podlagi 42. člena ZJF se v proračunu del predvidenih proračunskih prejemkov vnaprej ne prerazporedi, ampak zadrži kot splošna proračunska rezervacija, ki se v proračunu posebej izkazuje.

Sredstva splošne proračunske rezervacije se uporabljajo za nepredvidene namene, za katere v proračunu niso zagotovljena sredstva ali za namene, za katere se med letom izkaže, da niso zagotovljena sredstva v zadostnem obsegu, ker jih pri pripravi proračuna ni bilo mogoče načrtovati. Sredstva splošne proračunske rezervacije ne smejo presegati 2 % prihodkov iz bilance prihodkov in odhodkov.

O uporabi sredstev splošne proračunske rezervacije odloča župan. Dodeljena sredstva splošne proračunske rezervacije se razporedijo v finančni načrt neposrednega uporabnika.

**12. člen**

(poslovanje krajevnih skupnosti)

Predsednik sveta krajevne skupnosti lahko brez predhodnega soglasja župana sklepa pravne posle, ki so skladni in v okviru razpoložljivih sredstev v letnem finančnem načrtu krajevne skupnosti.

Predsednik sveta krajevne skupnosti lahko v breme finančnega načrta krajevne skupnosti prevzema obveznosti do vrednosti 10.000 eurov za blago in storitve oziroma do 20.000 eurov za gradnje (vrednosti so brez DDV-ja) z naročilnico, nad tem zneskom pa s pogodbo.

Za pravne posle odtujitve in pridobitve nepremičnega premoženja morajo pridobiti predhodno soglasje župana.

4. POSEBNOSTI UPRAVLJANJA S PREMOŽENJEM OBČINE

**13. člen**

(načrt ravnanja z nepremičnim in premičnim premoženjem občine)

Občinski svet sprejme načrt ravnanja z nepremičnim premoženjem občine za nepremičnine v posamični vrednosti nad 100.000 eurov, župan pa načrt ravnanja z nepremičnim premoženjem občine za nepremičnine v posamični vrednosti do 100.000 eurov. Župan sprejme tudi načrt ravnanja s premičnim premoženjem.

V primeru spremenjenih prostorskih in drugih potreb upravljavcev nepremičnega premoženja Občine Kamnik, ki jih ni bilo mogoče določiti ob pripravi načrtov ravnanja z nepremičnim premoženjem občine ali ob nepredvidenih okoliščinah na trgu, ki narekujejo hiter odziv, lahko Občina Kamnik, sklepa pravne posle, ki niso predvideni v veljavnih načrtih ravnanja z nepremičnim premoženjem občine, pri čemer skupna vrednost takih pravnih poslov, glede na vrsto ravnanja in vrsto nepremičnega premoženja ne sme presegati 20 % vrednosti razpoložljivih sredstev iz zgoraj navedenih načrtov ravnanja*.*

**14. člen**

(odpis dolgov)

Če so izpolnjeni pogoji iz tretjega odstavka 77. člena ZJF, lahko župan v letu 2025 odpiše dolgove, ki jih imajo dolžniki do občine, in sicer največ do skupne višine 5.000 eurov.

Posameznemu dolžniku lahko župan odpiše dolg največ do skupne višine 1.500 eurov, nad to vrednostjo pa o tem odloča občinski svet.

Odpisi dolgov na podlagi stečajev pravnih oseb in osebnih stečajev se ne štejejo v obseg odpisov dolgov po tem členu.

V primeru, ko dolg posameznega dolžnika do neposrednega uporabnika proračuna občine ne presega dveh eurov, se v poslovnih knjigah občine razknjiži in se v kvoto iz prvega odstavka tega člena ne všteva.

Kot dolgovi po četrtem odstavku 77. člena ZJF se ne štejejo dolgovi do občine iz naslova obveznih dajatev.

5. OBSEG ZADOLŽEVANJA IN POROŠTEV OBČINE IN JAVNEGA SEKTORJA

**15. člen**

(obseg zadolževanja občine in izdanih poroštev občine)

Za financiranje investicij v proračunu se občina za proračun leta 2025 lahko zadolži do višine 2.880.000 eurov, in sicer do 500.000 eurov za izgradnjo kanalizacije v Motniku, do 480.000 € za energetsko sanacijo Vrtca Antona Medveda – enota Tinkara in do 1.900.000 € za energetsko sanacijo Knjižnice Franceta Balantiča Kamnik.

Občina v letu 2025 ne bo izdajala poroštev javnim zavodom, javnim skladom in javnim agencijam ter javnim podjetjem, katerih ustanoviteljica je.

**16. člen**

(obseg zadolževanja in izdanih poroštev posrednih uporabnikov občinskega proračuna, javnih podjetij, katerih ustanoviteljica je občina ter pravnih oseb, v katerih ima občina neposredno ali posredno prevladujoč vpliv na upravljanje)

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv se v letu 2025 ne smejo zadolževati in ne smejo izdajati poroštev.

6. PREHODNE IN KONČNE DOLOČBE

**17. člen**

(način objave odloka in gradiva)

Sprejeti odlok o proračunu občina objavi v Uradnem listu Republike Slovenije. Celotno gradivo proračuna, z bilancami na nivoju kontov (K4), občina objavi na svoji spletni strani.

**18. člen**

(začasno financiranje v letu 2026)

Če proračun občine za leto 2026 ni sprejet pred začetkom leta se, na podlagi sklepa o začasnem financiranju občine, financiranje njenih nalog in drugih s predpisi določenih namenov začasno nadaljuje na podlagi proračuna za leto 2025.

**19. člen**

(uveljavitev odloka)

Ta odlok začne veljati naslednji dan po objavi v Uradnem listu Republike Slovenije, uporabljati pa se začne 1. januarja 2025.

Št. 410-51/2024

Kamnik, dne

Župan

Občine Kamnik

Matej Slapar

PRILOGA:

Posebni del proračuna in načrt razvojnih programov