**OBČINA KAMNIK**

**ŽUPAN**

Glavni trg 24

1240 Kamnik

Številka: 671-0008/2024-2/11

Datum: 26. 11. 2024

**OBČINSKI SVET**

**OBČINE KAMNIK**

ZADEVA: **PREDLOG LETNEGA PROGRAMA ŠPORTA V OBČINI KAMNIK ZA LETO 2025**

PREDLAGATELJ: Matej Slapar, župan Občine Kamnik

POROČEVALCI: Eva Cerar, strokovna sodelavka VII/I

Katarina Vegel, podsekretarka - vodja Oddelka za družbene dejavnosti

Franci Kramar, vodja športnih programov ZTŠ Kamnik

PRAVNA OSNOVA: 13. in 16. člen Zakona o športu (Uradni list RS, št. [29/17](http://www.uradni-list.si/1/objava.jsp?sop=2017-01-1523), [21/18](http://www.uradni-list.si/1/objava.jsp?sop=2018-01-0887) – ZNOrg, [82/20](http://www.uradni-list.si/1/objava.jsp?sop=2020-01-1236), [3/22](http://www.uradni-list.si/1/objava.jsp?sop=2022-01-0014) – ZDeb in 37/24 – ZMat-B), 5. in 6. člen Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 139/20 in 1/24) in 17. člen Statuta Občine Kamnik (Uradni list RS, št. 50/15, 20/17, 61/19 in 92/22)

NAMEN: Obravnava in sprejem

PREDLOG SKLEPA:

Občinski svet Občine Kamnik sprejme Letni program športa v občini Kamnik za leto 2025.

O b r a z l o ž i t e v :

1. Razlogi za sprejem Letnega programa športa in ocena stanja:

Izvajanje Zakona o športu in Nacionalnega programa športa v Republiki Sloveniji se na ravni lokalne skupnosti določi z Letnim programom športa. Letni program športa določa obseg in vrsto športnih dejavnosti, ki se sofinancirajo iz javnih sredstev, ter obseg sredstev, ki se za njihovo uresničevanje zagotovijo v občinskem proračunu.

Sprejem in potrditev Letnega programa športa zagotavlja uresničevanje javnega interesa v športu na ravni lokalne skupnosti, kot to določa 1. člen Odloka o vrednotenju športnih programov v Občini Kamnik.

S sprejemom Letnega programa športa se Občina Kamnik zavezuje, da bo uresničevala javni interes v športu na lokalnem nivoju.

Sredstva, zagotovljena v proračunu občine Kamnik za leto 2025, so v Letnem programu športa podrobno razdelana.

V Letnem programu športa so tudi postavke, ki zagotavljajo delovanje, upravljanje in investicije v športno infrastrukturo.

Javni razpis za sofinanciranje športnih programov mora v skladu s sprejetim odlokom občinska uprava objaviti v uradnem glasilu lokalne skupnosti, na spletni strani Občine Kamnik in Zavoda za turizem in šport Kamnik.

2. Cilji in načela predloga programa:

Cilji letnega programa športa za leto 2025 so:

* izvajanje Zakona o športu, Nacionalnega programa športa v Republiki Sloveniji in Odloka o vrednotenju športnih programov v Občini Kamnik;
* spodbujanje in zagotavljanje pogojev za opravljanje in razvoj športnih dejavnosti v občini;
* uskladitev pogojev in meril za sofinanciranje športnih programov z občinskimi proračunskimi sredstvi in z dejanskimi zmožnostmi občinskega proračuna za potrebe športa;
* načrtovanje, gradnja in vzdrževanje javne športne infrastrukture, ki je pomembna za celotno lokalno skupnost.

3. Ocena finančnih in drugih posledic, ki jih bo imel sprejem programa za proračun:

V občinskem proračunu so vsako leto zagotovljena finančna sredstva za programe športa. Sprejem in potrditev LPŠ za leto 2025 zato v ničemer bistveno ne spreminja dosedanjega načina sofinanciranja.

Matej Slapar

ŽUPAN

Priloga:

- Letni program športa v občini Kamnik za leto 2025

Na podlagi 13. in 16. člena Zakona o športu (Uradni list RS, št. [29/17](http://www.uradni-list.si/1/objava.jsp?sop=2017-01-1523), [21/18](http://www.uradni-list.si/1/objava.jsp?sop=2018-01-0887) – ZNOrg, [82/20](http://www.uradni-list.si/1/objava.jsp?sop=2020-01-1236), [3/22](http://www.uradni-list.si/1/objava.jsp?sop=2022-01-0014) – ZDeb in 37/24 – ZMat-B), 5. in 6. člena Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 139/20 in 1/24) in 17. člena Statuta Občine Kamnik (Uradni list RS, št. 50/15, 20/17, 61/19 in 92/22) je Občinski svet Občine Kamnik na ... seji dne …………… sprejel

**LETNI PROGRAM ŠPORTA V OBČINI KAMNIK**

**ZA LETO 2025**

**1. člen**

**(vsebina)**

Z Letnim programom športa (v nadaljevanju: LPŠ) se določijo:

* športne vsebine in programi, ki se sofinancirajo iz javnih financ;
* obseg in vrsta športnih dejavnosti;
* višina proračunskih sredstev za sofinanciranje posameznih športnih vsebin in programov.

**2. člen**

**(programi športa)**

V proračunu Občine Kamnik se v proračunskem letu 2025 zagotovijo sredstva za športne programe, ki jih izvajajo:

* zavodi s področja vzgoje in izobraževanja (vrtci, osnovne in srednje šole);
* športna društva in klubi, zveze športnih društev, zavodi, zasebniki ali druge organizacije, ki so na podlagi zakonskih predpisov registrirane za opravljanje dejavnosti na področju športa v skladu s Standardno klasifikacijo dejavnosti (tj. 93.120 – dejavnost športnih klubov, 93.190 – druge športne dejavnosti).

Iz občinskega proračuna v letu 2025 ne bodo sofinancirana:

* društva, ustanovljena v letu 2023 ali kasneje;
* društva, ki v Občini Kamnik nimajo svojega sedeža minimalno dve (2) leti pred objavo javnega razpisa o sofinanciranju športa v Občini Kamnik za leto 2025;
* športne panoge, ki jih na podlagi 5. člena Pravilnika o sofinanciranju izvajanja letnega programa športa na državni ravni (Uradni list RS, št. [68/19](http://www.uradni-list.si/1/objava.jsp?sop=2019-01-2992), [91/20](http://www.uradni-list.si/1/objava.jsp?sop=2020-01-1570), [138/21](http://www.uradni-list.si/1/objava.jsp?sop=2021-01-2806), 74/23, 118/23 in 6/24) minister, pristojen za šport, ne določa v razvrstitev športnih panog v razrede.

**3. člen**

**(obseg in vrsta dejavnosti)**

Obseg in vrsta dejavnosti izvajalcev LPŠ sta opredeljena glede na vsebine Nacionalnega programa športa (v nadaljevanju: NPŠ), glede na določila Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 139/20 in 1/24) ter njegovih meril in normativov.

Vsakemu izbranemu izvajalcu se v letu 2025 prizna:

* v programu »drugi športni programi PŠV: od 6. do 11. leta« se po spolu priznata po dve (2) vadbeni skupini;
* v ostalih športnih programih: največ ena (1) vadbena skupina po spolu v vsakem razpisanem športnem programu, ki jo izvajalec utemelji z dokazilom o nastopanju v ustreznem tekmovalnem sistemu Nacionalne panožne športne zveze (v nadaljevanju: NPŠZ).

Športni programi, ki so v celoti financirani iz javnih sredstev, so za uporabnika brezplačni. V primeru delnega sofinanciranja športnih programov iz javnih sredstev mora izvajalec letnega programa športa stroške, ki jih krijejo vadeči, sorazmerno zmanjšati.

Na področju kakovostnega in vrhunskega športa se upoštevajo uradno potrjeni tekmovalni sistemi. V skladu z veljavnim dokumentom »Pogoji, pravila in kriteriji za registriranje in kategoriziranje športnikov v Republiki Sloveniji« in 32. členom Zakona o športu (Uradni list RS, št. [29/17](http://www.uradni-list.si/1/objava.jsp?sop=2017-01-1523), [21/18](http://www.uradni-list.si/1/objava.jsp?sop=2018-01-0887) – ZNOrg, [82/20](http://www.uradni-list.si/1/objava.jsp?sop=2020-01-1236), [3/22](http://www.uradni-list.si/1/objava.jsp?sop=2022-01-0014) – ZDeb in 37/24 – ZMat-B) se upoštevajo starostne kategorije za športnike starosti od vključno 12 do vključno 50 let v obeh spolih, ki so opredeljene v tekmovalnih pravilnikih Mednarodne športne federacije in posledično nacionalnih panožnih športnih zvezah.

Ne glede na prejšnji odstavek se v olimpijskih športnih disciplinah individualnih športnih panog, pri katerih lahko na svetovnih prvenstvih v članski kategoriji nastopajo športniki mlajši od 18 let, upošteva tudi starostne kategorije za športnike mlajše od 12 let, vendar ne mlajše od 10 let.

1. **ŠPORTNI PROGRAMI**

**Prostočasna športna vzgoja otrok in mladine:**

Prostočasna športna vzgoja predšolskih otrok do 6 let (od letnika 2019 in mlajši):

a) drugi športni programi PŠV:

* + - sofinanciranje 60-urnih športnih programov PŠV.

**Prostočasna športna vzgoja šoloobveznih otrok:**

a) šolska športna tekmovanja na in nad občinskem/osnovnem nivoju:

* + - sofinanciranje koordinacije, organizacije in izvedbe šolskih športnih tekmovanj;
    - sofinanciranje 20-urnega programa vadbe za ekipe oziroma tekmovalce, ki se udeležijo šolskih športnih tekmovanj;
    - sofinanciranje udeležbe ekip oziroma tekmovalcev na področnih, regijskih in državnih ŠŠT;
    - sofinanciranje delovanja PC ŠŠT v višini do 1.500 eurov.

b) drugi športni programi PŠV:

* + - sofinanciranje 60-urnih športnih programov PŠV v dveh starostnih skupinah (od 6. do 11. leta: letnik 2019–2014; od 12. do 15. leta: letnik 2013–2010).

**Prostočasna športna vzgoja mladine:**

a) drugi športni programi PŠV:

* sofinanciranje 60-urnih športnih programov PŠV v starostni skupini (od 15. do 19. leta: letnik 2010–2006).

**Športna vzgoja otrok s posebnimi potrebami:**

a) drugi športni programi PŠV:

* + - * sofinanciranje 30-urnih športnih programov PŠV v dveh starostnih skupinah (od 6. do 11. leta: letnik 2019–2014; od 12. do 15. leta: letnik 2013–2010).

**Športna vzgoja mladine s posebnimi potrebami:**

a) drugi športni programi PŠV:

* + - * sofinanciranje 60-urnih športnih programov PŠV v starostni skupini (od 15. do 19. leta: letnik 2010–2006).

**Športna vzgoja otrok, usmerjenih v kakovostni in vrhunski šport:**

Športni programi KŠ otrok (MDE/MDI):

* sofinancira se do 240-urni program v starostni skupini 12 in 13 let.

**Športni programi KŠ otrok (SDE/SDI):**

* sofinancira se do 280-urni program v starostni skupini 14 in 15 let.

**Športna vzgoja mladine, usmerjene v kakovostni in vrhunski šport:**

Športni programi KŠ mladine (MME/MMI):

* + - sofinancira se do 320-urni program v starostni skupini 16 in 17 let.

Športni programi KŠ mladine (SME/SMI), razen če s tekmovalnim sistemom NPŠZ ni drugače določeno:

* + - sofinancira se do 320-urni program v starostni skupini 18 in 19 let.

**Kakovostni šport:**

Športni programi odraslih (ČI/ČE):

* + - sofinancira se do 320-urni program.

**Vrhunski šport:**

Športni programi vrhunskega športa mladine in odraslih:

* + - sofinancira se do 560-urni program.

**Šport invalidov:**

Športni programi za odrasle:

* + - sofinancira se 60-urni program.

Športni programi odraslih s tekmovalno vsebino:

* + - * sofinancira se do 320-urni program.

**Športna rekreacija:**

Rekreativni programi za odrasle:

* + - sofinancira se 60-urni program za odrasle v starosti do vključno 65 let (letnik 1960 in mlajši).

**Šport starejših:**

Rekreativni programi za odrasle:

* + - sofinancira se 60-urni program za odrasle v starosti nad 65 let (letnik 1960 in starejši).

1. **ŠPORTNI OBJEKTI**

* + - Sofinanciranje stroškov športnih objektov iz javnih sredstev je namenjeno za vzdrževanje javne športne infrastrukture, in sicer za tekoče in investicijsko vzdrževanje.
* Sofinanciranje najemov objektov:

Sofinanciranje najemov športnih površin ali objektov izvajalcem LPŠ, ki na območju občine nimajo zagotovljenih prostorskih kapacitet za izvajanje redne športne vadbe ali pa trenirajo v športnih objektih, ki niso v občinski lasti. Sredstva so namenjena le športni vzgoji otrok in mladine, usmerjenih v kakovostni in vrhunski šport.

* Investicije v javno športno infrastrukturo:

Sredstva za investicije v javno športno infrastrukturo so namenjena za financiranje potrjenih in sprejetih investicij.

1. **RAZVOJNE IN STROKOVNE NALOGE V ŠPORTU:**

Strokovno izpopolnjevanje v športu:

* sofinancira se programe strokovnega izpopolnjevanja.

Informacijski sistem na področju športa:

* financira se vzpostavitev in vzdrževanje programa za izvedbo elektronskega postopka prijav in vrednotenja prijav ter elektronske oddaje poročil na področju javnega razpisa za sofinanciranje športa, do 3.000 eurov.

1. **ORGANIZIRANOST V ŠPORTU**

**Delovanje društev in zvez na nivoju lokalne skupnosti:**

Delovanje društev:

* + - sofinancirajo se materialni stroški društev.

Delovanje zvez društev:

* + - sofinancira se delovanje organizacije športnikov.

1. **ŠPORTNE PRIREDITVE IN PROMOCIJA ŠPORTA:**

Športne prireditve lokalnega pomena:

* sofinancira se stroške organizacije in izvedbe prireditve/ev.

Športne prireditve občinskega pomena:

* + - sofinancira se stroške organizacije in izvedbe prireditve.

Športne prireditve državnega ali rekreativnega pomena, ki imajo širši družbeni pomen:

* + - sofinancira se stroške organizacije in izvedbe prireditve.

Športne prireditve mednarodnega pomena:

* + - sofinancira se stroške organizacije in izvedbe prireditve.

Udeležba na velikih mednarodnih športnih tekmovanjih:

* sofinancira se udeležba športnikov na mednarodnih tekmovanjih v preteklem letu.

Priznanja športnikom in športnim delavcem:

* sofinancira se stroške organizacije in izvedbe prireditve ter stroške priznanj v višini do 4.500 eurov.

**4. člen**

**(višina proračunskih sredstev)**

V predlogu proračuna za leto 2025 so načrtovane proračunske postavke na področju športa v naslednji višini:

|  |  |  |
| --- | --- | --- |
| **PP** | **Vrsta in namen (so)financiranja po proračunskih postavkah** | **Plan (v eurih)** |
| **8100** | **sof. dejavnosti klubov in društev** | 350.000 |
| **8101** | **sredstva za pospeševanje in promocijo športa** | 40.000 |
| **8102** | **sof. stroškov najemov na področju športa** | 20.000 |
| **8105** | **sredstva za šolski šport** | 15.000 |
| **8111** | **ZTŠ Kamnik – materialni stroški – šport** | 15.000 |
| **8112** | **ZTŠ Kamnik – sredstva za zaposlene – šport** | 130.000 |
| **8114** | **športni objekti – obnova, vzdrževanje, investicije** | 80.000 |
| **8116** | **ZTŠ Kamnik – vzdrževanje športnih objektov** | 60.000 |
| **8117** | **ZTŠ Kamnik – vzdrževanje bazena** | 60.000 |
| **8129** | **Sklad za športne objekte** (sredstva, ki se zbirajo v skladu, so v letu 2025 namenjena tretji fazi celostne ureditve športnega parka Virtus – namestitev montažnih tribun ob prenovljenem nogometnem igrišču in ureditev okolice pri teniških igriščih). | 70.000 |
| **8132** | **Ureditev Trim steze Kamnik** | 40.000 |
| **8133** | **Priprava projektne dokumentacije za prenovo oziroma izgradnjo športnih igrišč** | 20.000 |
| **8170** | **Zunanje športne površine pri OŠ Frana Albrehta** | 1.400.000 |
| **8171** | **Nova športna dvorana pri OŠ Frana Albrehta** | 1.150.000 |
|  | **SKUPAJ** | **3.450.000** |

**5. člen**

**(načini zagotavljanja sredstev)**

Občina Kamnik bo proračunska sredstva za izvedbo LPŠ zagotovila na naslednje načine:

* Sredstva za izvajanje športnih programov, za izvedbo razvojnih in strokovnih nalog, za organiziranost v športu, športne prireditve in promocijo športa ter dodatna sredstva za najem športnih objektov, se razdelijo na podlagi rezultata javnega razpisa (v skladu z določbami Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 139/20 in 1/24)), na podlagi katerega so izdane odločbe o dodelitvi sredstev in podpisane pogodbe o sofinanciranju.
* Sredstva za materialne stroške in stroške vzdrževanja javne športne infrastrukture se zagotovijo na osnovi podpisanih pogodb z upravljavci športnih objektov, naročilnic in/oziroma dogovorov.
* Sredstva za investicije v javno športno infrastrukturo se realizirajo na podlagi potrjenega programa vlaganj v javno športno infrastrukturo, ki ga občinski svet sprejme in potrdi z odlokom o proračunu Občine Kamnik.

**6. člen**

**(javni razpis)**

Na osnovi sprejetega LPŠ v občini Kamnik za leto 2025 bo občinska uprava v skladu z določili Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 139/20 in 1/24) izvedla vse postopke v zvezi z izvedbo javnega razpisa za sofinanciranje programov športa in športnih dejavnosti.

**7. člen**

**(spremljanje izvajanja LPŠ)**

Občinska uprava preko komisije za šport spremlja izvajanje LPŠ. V kolikor izvajalci LPŠ ne bodo v celoti izpolnjevali pogodbenih obveznosti, se jim sredstva ne bodo zagotovila oziroma se izplačila ustrezno zmanjšajo glede na izvedeni obseg programa.

**8. člen**

**(spremembe LPŠ)**

Sprememba odloka o proračunu Občine Kamnik na področju športa istočasno pomeni spremembo LPŠ v občini Kamnik za leto 2025.

**9. člen**

**(vsebinska povezanost)**

Za vse, kar ni opredeljeno v LPŠ v občini Kamnik za leto 2025, se smiselno uporabljajo določila Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 139/20 in 1/24).

**10. člen**

**(veljavnost LPŠ)**

LPŠ v občini Kamnik za leto 2025 začne veljati z dnem, ko ga sprejme Občinski svet Občine Kamnik.

Št. 671-0008/2024-2/11

Kamnik, dne ……………

Župan

Občine Kamnik

Matej Slapar